MAJOR ชวนลูกพาแม่ดูหนังฟรี ต้อนรับวันแม่แห่งชาติ
MAJOR ชวนลูกพาแม่ดูหนังฟรี ต้อนรับวันแม่แห่งชาติ เพียงลูกซื้อตั๋วหนัง 1 ที่นั่ง พาแม่ดูฟรี 1 ที่นั่ง 12 สิงหาคมนี้
13 ส.ค. 2563

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ชวนลูกสร้างช่วงเวลาดี ๆ ในวันแม่ กับ “Major MOMent #แม่ฉันต้องได้ดูหนังฟรี” ให้ลูก ๆ ได้มอบความรัก ความกตัญญู ความสุขและความบันเทิง ในวันพิเศษ 12 สิงหาคมนี้ วันแม่แห่งชาติ ลูกพาแม่ดูหนังฟรี!! เพียงลูกซื้อตั๋วหนัง 1 ที่นั่ง พาแม่ดูฟรี!! 1 ที่นั่ง สำหรับที่นั่งปกติ หรือ ฮันนีมูน ที่ โรงภาพยนตร์ในเครือเมเจอร์ ซีนีเพล็กซ์ กรุ้ป ทุกสาขาทั่วประเทศ พิเศษ! ลูกแสดงตั๋วหนัง รับทันทีเข็มกลัดดอกมะลิจากสภาสังคมสงเคราะห์เพื่อมอบให้กับคุณแม่ (จำนวนจำกัด) และสำหรับคุณแม่อายุ 60 ปีขึ้นไป รับสิทธิ์พิเศษสมัครบัตร M GEN Freedom ฟรี